Nini Stoltenberg

Nini Stoltenberg (1963–2014) var en norsk programleder. Hun studerte en periode jus,Stoltenberg-familien i åpenhjertig intervju men fikk karriere innenfor fjernsyn. Stoltenberg åpnet opp om sine rusmiddelproblemer i 2001, og var med på å bekjempe skam og stigma knyttet til rusmiddelavhengighet.

 Bakgrunn 
Nini Stoltenberg ble født den 11. februar 1963 i Beograd i Jugoslavia, og vokste opp i Oslo som den yngste av tre søsken. Nini Stoltenberg var lillesøsteren til Camilla Stoltenberg og Jens Stoltenberg og datter til Thorvald Stoltenberg og Karin Stoltenberg.

18 år gammel deltok Stoltenberg på en Bruce Springsteen-konsert, hvor hun ble trukket opp på scenen og danset sammen med superstjernen.

Hun studerte jus. En biografi om faren hennes fra 1995 beskrev Stoltenberg-familien som en spesielt sammensveiset familie, kjent for sin gjestfrihet og åpenhet.

 TV-karriere 
Hun jobbet blant annet som innspillingsleder i Dagsrevyen på NRK, som reporter i På tide med Ole Paus på TV3 (1992 til 1994) og som programleder for Kvinnene på taket på TV3 i 1994. Hun var produsent for talkshowet Argus i 1993 med advokaten Mona Høiness. Hun opptrådte kort, som seg selv, i en episode av komedie-TV-serien Uti vår hage, vist på TV i mars 2008.

 Skadelig bruk av rusmidler 
I 1991, 27 år gammel, utviklet Stoltenberg skadelig bruk av rusmidler, og i begynnelsen av 1990-årene brukte hun heroin. Hun var mer eller mindre fri etter at hun ble innlagt og avvendt i 1997. Sammen med samboer Karl John Sivertsen gav Nini Stoltenberg ofre for rusmiddelavhengighet et ansikt.Dagbladet 14. september 2008. CV. Nini Stoltenberg. Side 44 Hun døde av hjertesvikt i 2014 etter lengre tids sykdom.

 Omtale 
I 2018 ble det utgitt en biografi skrevet av hennes barndomsvenn Lars Lillo-Stenberg på oppfordring fra Thorvald Stoltenberg.Morgenbladet, 27. april 2018 s. 52.

I Rikets tilstand i 2001 fortalte Nini for første gang om sitt bruk av rusmidler, og om familiens kamp for å redde henne. Intervjuet er et av de mest sette i TV 2s historie og endret mange nordmenns holdninger til mennesker med rusmiddelproblemer.

 Privatliv 
Stoltenberg hadde et langvarig forhold til Karl John Sivertsen (1951–2013) fra Odda, en tidligere bruker av illegale rusmidler som ble dømt for et væpnet bankran på 1970-tallet (han ble løslatt i 1983).

 Referanser 

 Litteratur  
 Lars Lillo-Stenberg Nini, Gyldendal 2018 ISBN 9788205505445

 Eksterne lenker 


Kategori:Norske TV-programledere
Kategori:Personer fra Oslo
Kategori:Programledere for Viasat